**Põhimõtte „ei kahjusta oluliselt“ vastavuse hindamise vorm**

Projekti nimi: Narva tööstusinkubaator

Hindamise aruande koostamise kuupäev: 24.11.2023

Hindaja nimi: Sirli Pehme, Erika Sulg, Diana Matejuk

Hindaja ametikoht: Civitta Eesti AS jätkusuutlikkuse tiimi tiimijuht, Civitta Eesti AS jätkusuutlikkuse tiimi vanemkonsultant, Civitta Eesti AS jätkusuutlikkuse tiimi konsultant

1. **osa**

|  |  |  |  |
| --- | --- | --- | --- |
| **Palun märkige, milliste järgmiste keskkonnaeesmärkide puhul on vajalik projekti põhjalik hindamine põhimõtte „ei kahjusta oluliselt“ seisukohast** | **Jah** | **Ei** | **„Ei“ korral põhjendus** |
| Kliimamuutuste leevendamine |   |  X | Planeeritava taristuobjekti tegevuse kohta viidi läbi kliimakindluse hindamine. Kliimamuutuste leevendamise hindamisel jõuti järeldusele, et projektiga kavandatud Narva tööstusinkubaator ei põhjusta olulist kasvuhoonegaaside heidet. Projekt toetab Euroopa Liidu heitkoguste vähendamise eesmärkide saavutamist, kuna panustab Ida-Virumaal uute töökohtade loomisesse ning seni sotsiaalmajanduslikult suuresti põlevkivitööstusest sõltuva piirkonna ettevõtlusmaastiku ümberkujundamisesse fossiilsetest maavaradest sõltumatuks. Üksikasjalikum kliimamuutuste leevendamise hindamine antud tegevuse puhul ei ole Euroopa Komisjoni teatise „Taristu kliimakindluse tagamise tehnilised suunised aastateks 2021–2027“ suuniste alusel nõutud. |
| Kliimamuutustega kohanemine |   |  X  | Planeeritava taristuobjekti tegevuse kohta viidi läbi kliimakindluse hindamine, mis sisaldas ka kliimamuutustega kohanemise mõju analüüsi. Seega ei ole vajalik projekti kliimamuutustega kohanemise seisukohast täiendavalt põhjalikult hinnata.Hinnati kliimamuutustega kohanemist ehk analüüsiti kliimatundlikkust ja praegusele ning tulevasele ohule avatust – neid tulemusi kombineeriti kliima suhtes haavatavuse hindamiseks. Võttes arvesse nii kliimatundlikkuse kui ka ohule avatuse analüüsi, selgub et „keskmine“ hinnang on antud vaid projekti avatusele temperatuuri tõusu suhtes tulevase kliima puhul. Temperatuuri tõusu aspekti hinnati edasi kliima suhtes haavatuse analüüsis. Võttes arvesse projekti spetsiifilisust ja rakendatavaid abinõusid riskide maandamiseks, jõuti analüüsi käigus järeldusele, et temperatuuri tõus omab planeeritava projekti tegevusele ebaolulist mõju. Kõnealuse projekti haavatavus on kuumusest tulenevate kliimaohtude suhtes „väike“ Teiste teemade osas on kliimatundlikkuse ja ohule avatuse hinnang „väike“. Seega jõuti järeldusele, et planeeritava taristu haavatavus on kõikide teemade lõikes „väike“. Projekti elluviimine ei põhjusta olulist mõju, mis vähendaks piirkonna vastupanuvõimet kliimamuutustele ning projekt ise on kliimamuutustele vastupidav. |
| Vee ja mereressursside kestlik kasutamine ja kaitse |   |  X | Veekasutus on seostatav eelkõige projekteeritava taristu kasutusaegse tegevusega tööstusinkubaatori ruumi rentnike poolt, kelle tegevus ei näe ette mahukat veetarvet ning ei põhjusta märkimisväärset riski vee ja mereressurssidele. Veevarustuse ja olmereovee üleandmiseks sõlmitakse leping Narva Veega. Sadevesi juhitakse läbi olemasolevate sademeveesüsteemide Narva jõkke. Hoone ning ruumide projekteerimisel on üldnõueteks seatud kõrge energiatõhusus, roheenergiavarustuse tehnoloogiate rakendamine, kommunaal- ja energiaressursside kasutamise automatiseerimine ja nutikas reguleerimine. Näiteks on kavas varustada joogivee kraanid liikumisanduritega, et vähendada veekulu. Projekti tegevused ei kahjusta veekogude, sealhulgas pinna- ja põhjavee head seisundit või head ökoloogilist potentsiaali ega mereala head keskkonnaseisundit. |
| Ringmajandus, sealhulgas jäätmetekke vältimine ja jäätmete ringlussevõtt |   |  X | Tegevuse otsene ja esmane kaudne mõju sellele keskkonnaeesmärgile ei ole märkimisväärne. Ehituses kasutatava materjali valikul ja hoone hilisema kasutuse planeerimisel arvestatakse ringmajanduse põhimõtetega - eelistatud on kohaliku päritoluga ning korduv- või taaskasutatavad materjalid, tähelepanu pööratakse säästlikkusele, ettevõtete vahelisele koostööle rohe- ja ringmajanduse põhimõtete edendamiseks, vara kasutusaja pikendamisele. Ehituses täitematerjalina kasutatakse võimalusel lähipiirkonnas vanade hoonete lammutamisel tekkinud jäätmeid. Ruumide sisustamisel eelistatakse taaskasutatud materjale.Narva tööstusinkubaatori ehituse järgselt kogutakse jäätmed nõuetekohaselt kokku ja antakse üle jäätmekäitlusettevõttele. Taristu rajamisega seotud jäätmetekke ja -käitlusega seoses mõjusid ei ole ette näha.Taristu kasutusega ei kaasne jäätmete tekke suurenemist, kuna taristu rajamise eesmärk on koondada ettevõtteid, kes tegelevad jätkusuutlikku arengut toetavate aladega. Seega kaasneb taristu kasutusega põhiliselt segaolmejäätmete, paberi, papi, biolagunevate jäätmete ja pakendi jäätmeliikide teke. Tööstusinkubaatori kasutusel robootika ja mehhatroonika keskuse poolt võib tekkida mingil määral ka eelnevalt nimetamata jäätmeid. Taristu kasutusajal tekkivad jäätmed kogutakse liigiti ning antakse üle jäätmekäitluseks luba omavale ettevõttele, lähtudes seejuures kohalikus omavalitsus kehtestatud korrast. Kokkuvõttes projekt ei põhjusta jäätmetekke suurenemist, loodusvarade ebatõhusust ega ringmajanduse seisukohast olulist keskkonnakahju. |
| Õhu-, vee- ja pinnasesaastuse vältimine ja tõrje |   |  X | Narva tööstusinkubaatori ehitus ei suurenda märkimisväärselt saasteainete heidet õhku, vette või pinnasesse. Taristu ehitusel tööde läbiviija jälgib, et ehitusega ei kaasneks häiringuid ning vajadusel rakendab leevendusmeetmeid. Eelkõige võib tekkida vajadus tolmutõrjeks.Tööstusinkubaatori soojustarve toimub keskkütte süsteemist, seega otsest heidet põhjustavat lokaalset kütteseadet ei rajata. Riiklikult ning regionaalselt on võetud suund soojuse tootmisel liikuda kliimaneutraalsetele lahendustele. Elektritarve kaetakse võrgust ning lokaalsetest taastuvenergia allikatest. Taristu lähedale on kavas rajada päikesepark, mis võimaldab taastuvenergia tootmisüksusega otseühendust.Projektiga kaasneb vähesel määral liiklusintensiivsuse kasv. Samas arvestades, et hoone hakkab asuma aktiivselt kasutuses oleval tööstusalal, siis lisanduva transpordi mõju on marginaalne ning ei tekita olulist keskkonnamõju.Tööstusinkubaatori ehitus ja kasutus ei suurenda märkimisväärselt vee- ja pinnasesaastest, kuna veetarve on korraldatud Narva tööstuspargi ühise süsteemi kaudu. Õuealal ei toimu kemikaalide hoiustamist, millega kaasneks pinnasereostuse risk.Kokkuvõttes projekti tegevused ei suurenda märkimisväärselt saasteainete heidet õhku, vette ega pinnasesse.  |
| Elurikkuse ja ökosüsteemide kaitse ja taastamine |   |  X | Võttes arvesse tegevuse nii otsest kui ka esmast kaudset mõju on toetataval tegevusel sellele keskkonnaeesmärgile ebaoluline mõju. Kavandatava projekti alal ning vahetus läheduses puuduvad bioloogilise mitmekesisuse vaatepunktist väärtuslikud kooslused ja ökosüsteemid. Tegevus ei toimu elurikkuse seisukohast tundlikes piirkondades (sealhulgas Natura 2000 kaitsealade võrgustik, UNESCO maailmapärandi objektid ja võtmetähtsusega elurikkad alad ning muud kaitsealad) ega nende läheduses.Projekti tegevuskoha kõrval, Kadastiku teeäärsetes kraavides on III kaitsekategooriasse kuuluva rohukonna (*Rana temporaria)* leiukoht. Tegemist on Narva tööstuspargiga piirneva alaga, mis on tööstuslike ettevõtete tegevuse ja transpordi mõjualas olnud juba pikemat aega. Tööstusinkubaatori kui uue hoone lisandumine ei too kaasa täiendavat märkimisväärset mõju.Projekti tegevus (ettevõtte tegevuse absoluutset mõju silmas pidades) ei kahjusta märkimisväärselt ökosüsteemide head seisundit ja vastupidavust ega elupaikade ja liikide, sealhulgas liidu tähtsusega liikide kaitsestaatust. |

*Kui olete 1. osa küsimustele märkinud „jah“, palun andke põhjalik hinnang 2. osa küsimustele.*

1. **osa**

**Taotleja peab esitama põhimõtte „ei kahjusta oluliselt“ järgimise põhjaliku hinnangu nende keskkonnaeesmärkide kohta, mille puhul see on vajalik (1. osas on keskkonnaeesmärgi puhul vastuseks „Jah“). Palun vastake allpool esitatud küsimustele nende 1. osas kindlaks määratud keskkonnaeesmärkide kohta, mis nõuavad põhjalikku hindamist.** Keskkonnaeesmärgid, mille puhul oli 1.osas vastuseks „Ei“, ei ole vajalik uut hindamist läbi viia. Selleks märkida lahtrisse „Ei“ tähistus X ja lisada põhjendusena, et „Põhjendus on esitatud 1.osas“ või muu sarnane viide.

|  |  |  |  |
| --- | --- | --- | --- |
| **Küsimused** | **Ei** | **Jah** | **Sisuline põhjendus** |
| *Kliimamuutuste leevendamine:* Kas projekt toob eeldatavalt kaasa märkimisväärse kasvuhoonegaaside heite? |  X |  |  Põhjendus on esitatud 1. osas. |
| *Kliimamuutustega kohanemine:* Kas projekt eeldatavalt põhjustab praeguse kliima ja eeldatava tulevase kliima kahjuliku mõju suurenemist projektile endale või inimestele, loodusele või varadele? |  X |  |  Põhjendus on esitatud 1. osas. |
|  *Vee ja mereressursside kestlik kasutamine ja kaitse:*Kas projekt eeldatavalt kahjustab

|  |  |
| --- | --- |
| a) | veekogude, sealhulgas pinna- ja põhjavee head seisundit või head ökoloogilist potentsiaali, või |
| b) | mereala head keskkonnaseisundit? |

 |  X |  |   Põhjendus on esitatud 1. osas. |
| *Üleminek ringmajandusele, sealhulgas jäätmetekke vältimine ja jäätmete ringlussevõtt:* Kas projekt eeldatavalt

|  |  |
| --- | --- |
| a) | suurendab oluliselt jäätmete teket, põletamist või kõrvaldamist, välja arvatud ringlussevõetamatute ohtlike jäätmete põletamine, või |
| b) | põhjustab olulist ebatõhusust mis tahes loodusvarade otseses või kaudses kasutamises nende olelusringi mis tahes etapis, mida ei ole piisavate meetmetega minimeeritud, või |
| c) | põhjustab ringmajanduse seisukohast olulist ja pikaajalist keskkonnakahju?  |

 |  X |  |  Põhjendus on esitatud 1. osas. |
| *Saastuse vältimine ja tõrje:* Kas projekt eeldatavalt suurendab märkimisväärselt saasteainete heidet õhku, vette või pinnasesse? |  X |  |   Põhjendus on esitatud 1. osas. |
|  *Elurikkuse ja ökosüsteemide kaitse ja taastamine:* Kas projekt eeldatavalt

|  |  |
| --- | --- |
| a) | kahjustab märkimisväärselt ökosüsteemide head seisundit ja vastupidavust või |
| b) | kahjustab elupaikade ja liikide, sealhulgas liidu tähtsusega liikide kaitsestaatust? |

 |  X |  |   Põhjendus on esitatud 1. osas. |

**Hindamise järeldus ja kinnitus, kas taotletav tegevus vastab „ei kahjusta oluliselt“ nõuetele:**

Tuginedes eeltoodule vastab käesolev projekt „ei kahjusta oluliselt“ põhimõttele.

**Hindamise aruande koostaja allkiri:** *Allkirjastatud digitaalselt*